— Фатаграфія мяне захапляе, гісторыяй таксама даўно цікаўлюся, і ў сваіх працах я гэтыя інтарэсы аб’яднаў, — кажа аўтар. — Старыя здымкі Віцебска збіраю з дзяцінства. Некаторыя потым расфарбоўваю ў камп’ютарных рэдактарах выяваў. Так мы бачым цэрквы і сінагогі, якіх сёння ўжо няма, гасцініцу “Брозі”, дзе жыла сям’я жонкі Шагала. Таксама я зрабіў праекцыі карцін мастака на сучасны ландшафт Віцебска. Пад некаторымі працамі размясціў цытаты з яго біяграфічнай кнігі “Маё жыццё”, словы яго жонкі Бэлы.